# Zápisnica z plenárnej schôdze Spoločenstva rodičov

***pri Katolíckej spojenej škole sv. F. Assiského v Banskej Štiavnici***

 ***zo dňa 22. 09. 2022***

**Prítomní:** podľa prezenčnej listiny

**Program:**

1. Privítanie a modlitba

2. Príhovor riaditeľa školy

3. Lyžiarsky a plavecký kurz

4. Informácia o krúžkovej činnosti pre tento školský rok

5. Správa o hospodárení s finančnými prostriedkami Spoločenstva rodičov a schválenie výšky príspevku na šk. rok 2022/2023

6. Diskusia

7. Záver

1. Plenárnu schôdzu Spoločenstva rodičov otvoril a všetkých prítomných privítal riaditeľ školy Mgr. Karol Palášthy. Prečítal program schôdze a vyzval prítomných, aby odsúhlasili navrhnutý program resp. aby ho doplnili.

 **Má niekto návrh na zmenu alebo doplnenie? Ak nie dávam hlasovať.**

 ***Hlasovanie:***

 **Kto je za prečítaný program schôdze?**

Výsledok hlasovania:

 Za: všetci prítomní Proti: 0 Zdržal sa: 0

 Návrh bol jednohlasne schválený.

 Rokovanie plenárnej schôdze sa začalo spoločnou modlitbou, ktorú predniesol Mgr. Matej Solivarský.

2. Riaditeľ školy informoval rodičov o zmenách, ku ktorým v škole došlo za posledné obdobie:

* ŠkVP pre základnú školu zostáva nezmenený;
* zmeny v pedagogickom zbore – odišiel Mgr. Matejkin, nastúpili Mgr. Ivaničová, Mgr. Líšková a  RNDr. Kubinský, PhD.;
* prestavba a modernizácia školy, nové, moderné, plne vybavené učebne (INF, školská knižnica, učebňa techniky, fyzikálno-biologické laboratórium, jazykové laboratórium)

 RŠ zároveň informoval o poplatkoch:

* ŠKD - 5,-€/mesiac
* CVČ – 1. krúžok – vzdelávací poukaz; ďalšie krúžky v poradí – 10,- €/ šk. rok
* zvýšenie režijných nákladov v školskej jedálni o 0,30 € / jedno jedlo (z 0,20 € na 0,50 €)

3. V šk. roku 2022/2023 je naplánovaný lyžiarsky kurz (7. ročník) a plavecký kurz - aj pre triedy, ktoré sa v minulých šk. rokoch nemohli plaveckého kurzu z dôvodu zlej pandemickej situácie zúčastniť. Bližšie informácie budú upresnené v priebehu šk. roka.

 4. Mgr. Halčinová oboznámila rodičov s krúžkovou činnosťou v školskom roku 2022/2023. V CVČ máme 177 žiakov a otvorilo sa 13 krúžkov. Platba do krúžku sa realizuje odovzdaním vzdelávacieho poukazu alebo zaplatením 10 € / ročne. Za každý ďalší krúžok je poplatok 10 € / ročne. Vedúci krúžkov a časový harmonogram je zverejnený na stránke školy.

 5. Správu o hospodárení s finančnými prostriedkami prečítala Mgr. Gabriela Poliaková. Správa informovala rodičov o príjme a čerpaní finančných prostriedkov SR pre podporu výchovno-vzdelávacieho procesu a materiálneho zabezpečenia školy za predchádzajúci školský rok.

 Predsedníčka Spoločenstva rodičov pani Maruniaková predniesla návrh na výšku rodičovského príspevku a dala hlasovať.

***Hlasovanie:***

**Kto je za navrhnutý rodičovský príspevok vo výške 20,00 € za žiaka a 10,00 € za jedného súrodenca. Za žiakov zo SZP sa platí 50 % - 10,00 € za žiaka a 5,00 € za jedného súrodenca?**

Výsledok hlasovania:

Za: všetci prítomní Proti: 0 Zdržal sa: 0

Návrh bol jednohlasne schválený.

6. V rámci diskusie bola prednesená požiadavka úplného zákazu používania mobilných telefónov v škole. Po vzore niektorých škôl by boli mobilné telefóny ráno pred vyučovaním odobrané žiakom a vrátené až po skončení vyučovania. Bolo poukázané na pozitíva (eliminovanie času tráveného v online prostredí, venovanie prestávok príprave na vyučovanie a nie hranie sa s mobilom) i negatíva (hmotná zodpovednosť učiteľov a vedenia školy za mobilné telefóny; rodič by sa v prípade potreby nevedel s dieťaťom celý deň spojiť) takéhoto riešenia. Postoj zúčastnených rodičov nebol jednotný, preto návrh neprešiel. Navyše je zákaz používania mobilných telefónov ukotvený v školskom poriadku a ukazuje sa ako dostatočný.

7. Plenárnu schôdzu Spoločenstva rodičov ukončil riaditeľ školy a poďakoval za účasť a efektívne podnety. Záverečnú modlitbu predniesol Mgr. Matej Solivarský.

**Uznesenie**

**Plenárna schôdza Spoločenstva rodičov prerokovala:**

1. Rodičovský príspevok pre Spoločenstvo rodičov pre šk. rok 2022/2023.

2. Správu o hospodárení s finančnými prostriedkami Spoločenstva rodičov.

**Plenárna schôdza Spoločenstva rodičov schválila:**

- Rodičovský príspevok pre SR vo výške 20,00 € za žiaka a  10,00 € za jedného súrodenca a za ďalších súrodencov sa už neplatí. Za žiakov zo SZP sa platí 50 % - 10,00 € za žiaka a 5,00 € za jedného súrodenca.

Banská Štiavnica 22. 9. 2022 Zapísala: Mgr. Gabriela Poliaková